ATENEU ENTITATS PABLO PICASSO | L'Ajuntament de Viladecans al servei de les entitats: dinamització del teixit associatiu\nL'Ajuntament de Viladecans al servei de les entitats: dinamització del teixit associatiu\nDonació de sang dijous, 20 de setembre\nPosted by Ateneu d'Entitats Pablo Picasso\nAquest dijous, 20 de setembre al costat del CAP Mas Font de Plaça Europa de 10.00h a 14.00h i de 17..00 a 21.00h\nUnitat Mòbil al costat del C.A.PPasseig de la Marina, 2-4\nAnima més persones a donar!\nEtiquetes: donació, sang, solidaritat\nTaller Sòl pèlvic al Casal de la Montserratina\nMireu quin taller més interessant per dijous, 17 de maig a les 18.30h al Casal de la Montserratina!\nEtiquetes: casal Montserratina, dona, fisio, salut\nCelebració de Sant Jordi al Pablo Picasso\nJa estem escalfant motors per la cel.lebració de Sant Jordi al Pablo Picasso…\nTraurem la nostra llibreria plena de llibres d’intercanvi al carrer. També faran activitats vàries entitats, com el Servei de Rehabilitació Comunitària, els joves que venen a fer reforç escolar, l’associació de veïns Can Preciós, el club d’escacs, teixidores urbanes, l’associació Capítol Nobiliari dels Homes del Paratge del Principat de Catalunya i moltes activitats més.\nEtiquetes: 23 abril, cultura, llibre, rosa, sant jordi\nExposició a la Torre Baró de la Montserrat Llanas\nEl dijous, 12 d’abril, a les 19 h, a la sala d’exposicions de la Torre del Baró, va tenir lloc la inauguració de l’exposició de ceràmiques de Montserrat Llanas: ESTATS. S’hi estarà fins al 27 de maig, 2018.\nVisita gratuïta. Aforament limitat. Horari de la Torre del Baró: de dilluns a divendres, de 9 a 14 h, i dimarts i dijous, de 16 a 20 h.\nEtiquetes: artesania, cultura, exposició, Montserrat LLanas\nAquest matí, teatre de titelles pels petits!\nAquest matí hem tingut la visita del Teatre de Titelles Les Granotes. Un grup de P3 de l’escola Àngela Roca han pogut veure la història de Sant Jordi i el drac.\nSegur que els hi ha encantat!\nEtiquetes: les granotes, sant jordi, teatre, titelles\nNous tallers i cursos per a joves a Can Xic\nCursos i tallers de primavera ’18\nInscripcions a partir del dilluns 2 d’abril de 2018 a través d’aquesta pàgina web o presencialment al centre Can Xic.\nPASTISSET DE SANT JORDI. Inscripció aquí.\nINICIACIÓ AL TALL LÀSER. Inscripció aquí.\nCUINA SENSE PARES. Inscripció aquí.\nINTRODUCCIÓ A LES FRESADORES CNC. Inscripció aquí.\nCOM PUC FER LA PREINSCRIPCIÓ AL CICLE FORMATIU DE GRAU MITJÀ? Inscripció aquí.\nREBOSTERIA VEGANA. Inscripció aquí.\nSALUT SEXUAL. Inscripció aquí.\nDescarrega’t el PDF amb tot els tallers aquí.\nEtiquetes: ajuntament de Viladecans, can xic, FORMACIÓ, joventut, joves\nTant si aneu a la muntanya com a la platja, o si us quedeu a Viladecans, aprofiteu aquests dies de vacances per descansar i tornar amb les piles ben carregades. Nosaltres així ho farem!\nEtiquetes: festa, Pasqua, Setmana Santa, vacances\nConferència i presentació del projecte 2018 de Viladecans contra el càncer\nTot just acabar aquests dies de vacances de Pasqua, l’associació Viladecans contra del càncer comença amb una conferència de luxe : Buscando un tratamiento para las metástasis del cáncer de origen desconocido, a càrrec del Dr. Manel Esteller.\nTindrà lloc al Pablo Picasso dimarts, 3 d’abril a les 18.30h.\nEtiquetes: Associació Viladecans contra el càncer, conferència, Manel Esteller, salut\nDonació de sang aquest dimarts i dimecres,27 i 28 de març a Viladecans\nAl passeig de la Marina, 2-4, davant del CAP Mas Font de 9:30 a 14.00 h i de 17.00 a 21.00h, dimarts, 27 i dimecres, 28 a la Unitat Mòbil Montserratina de 17 a 21.00h.\nLa donació de sang és un acte solidari i de participació ciutadana que beneficia el conjunt de la societat. Els homes poden donar fins a 4 vegades a l’any i les dones, 3, sempre que es respecti l’interval mínim de dos mesos entre donacions. Pots donar sang si tens entre 18 i 65 anys i peses més de 50 quilos, encara que hagis patit hepatitis abans dels 12 anys, encara que no estiguis en dejú, encara que tinguis el colesterol elevat.o encara que prenguis algun dels medicaments més freqüents.\nEtiquetes: donació, sang, solidaritat, viladecans\nDos dies amb obra de teatre al Picasso!\nAquest dimecres i dijous hem rebut la visita de varis grups d’escolars. Tots venien a veure una obra de teatre. Van ser diversos grups de 5è i 6è de primària. Segur que s’ho van passar d’allò bé més bé, si hem de jutjar per les rialles que a porta tancada i des de recepció, podíem escoltar!\nEtiquetes: educació, obra de teatre\nACTIVITATS A L'ATENEU (4)\nAJUNTAMENT VILADECANS: Entitats\nGENERALITAT DE CATALUNYA: Associacionisme i participació\nFUND. GESTIÓN Y PARTICIPACIÓN SOCIAL\nPORTAL ENTITATS VILADECANS\nL’ATENEU AL FACEBOOK\nL’ATENEU AL TWITTER\nDonació de sang dijous, 20 de setembre ateneuentitatspicasso.wordpress.com/2018/09/18/don… 1 year ago\nTaller Sòl pèlvic al Casal de la Montserratina ateneuentitatspicasso.wordpress.com/2018/05/14/tal… https://t.co/qEg9MtRHAE 1 year ago\nRT @TastaViladecans: Exposició cartell Fira Tapa 2018 #tastaviladecans #gremihosteleriaviladecans #viladecans #viladecansoci #tapas #gastr… 1 year ago\nPodeu venir a l'@AteneuPicasso, Aquí tenim el super photocall i us farem les fotos! twitter.com/CRViladecans/s… 1 year ago\nCelebració de Sant Jordi al Pablo Picasso ateneuentitatspicasso.wordpress.com/2018/04/20/cel… https://t.co/jZ4EKpoGZH 1 year ago


Cap de setmana esportiu: ral·li i nàutica\nAquesta setmana Catalunya s’omple d’esport, nàutic i terrestre, perquè el dimecres va començar el Saló Nàutic Internacional a Barcelona i el dijous ho va fer el Ral·li Costa Daurada. Els apassionats de la mar tenen l’oportunitat de conèixer les novetats de la nàutica recreativa i d’esbarjo, així com posar-se en contacte amb professionals, venedors, empreses, etc. A la vegada, els més aventurers dels cotxes es poden acostar a les terres tarragonines per veure des de primera fila el Ral·li Costa Daurada, un dels més famosos de Catalunya.\nD’altra banda, continua el Festival de Cinema Fantàstic de Sitges, una cita obligada per conèixer les novetats en el món del cel·luloide i per conèixer els nous actors i directors. També continua el Voll-Damm Festival Internacional de Jazz de Barcelona i el Festival de Tardor de Catalunya Temporada Alta a Girona.\nDel 14 al 16 d’octubre les carreteres tarragonines acullen la 52a edició del Ral·li RACC Catalunya – Costa Daurada. La prova ocuparà les vies de quatre comarques, la Terra Alta, el Baix Camp, l’Alt Camp i el Baix Penedès i el Servei Català de Trànsit, conjuntament amb els Mossos d’Esquadra, ha establert un dispositiu especial per regular el trànsit durant aquestes jornades. La prova esportiva compta amb la participació dels millors pilots de ral·li del món i és una de les proves puntuables per a la FIA World Rally Championsip i per a la FIA Junior Rally Championship. Podeu consultar l’itinerari, els inscrits i les etapes al web del Ral·li.\nDel 12 al 16 d’octubre Fira de Barcelona acull el 55è Saló Nàutic Internacional de Barcelona, amb més de 260 expositors, 670 embarcacions, de les quals 165 estan a l’aigua, i centenars de productes i serveis de l’àmbit de la nàutica esportiva i d’esbarjo. A més de mostrar més d’un centenar de novetats (més de 70 en embarcacions i unes 30 en motors i electrònica), el saló dedica una zona expositiva i unes jornades a emprenedors, alhora que continua amb la seva aposta per difondre la cultura i el patrimoni marítim amb l’espai “Marina Tradicional”, que celebra la 10ª edició. Els Saló ocuparà els molls d’Espanya i de la Fusta del Port Vell, on els visitants podran gaudir tant de la mostra flotant -amb 165 embarcacions previstes a partir de 8 m. d’eslora- com de l’exposició a terra, amb tot tipus de productes i serveis nàutics, a més de petites embarcacions.\nFly Running Series (La Molina)\nAquest diumenge 16 d’octubre l’estació de La Molina serà l’escenari de la primera edició de les Fly Running Series, un circuit de curses de descens vertical a alta velocitat. Els 200 participants hauran de superar un descens de 3,9 quilòmetres i 720 metres de desnivell negatiu, des de la zona de la Tossa d’Alp fins al llac de l’estació. El Fly Running La Molina serà una prova pilot i servirà d’avançament per a les Fly Running Series del 2017, tot i que no serà puntuable per a l’edició de l’any vinent. El circuit comptarà amb un traçat molt variat: el primer tram es farà a l’herba, després els corredors passaran per una zona del Bike Park, que és més ràpida, i finalment s’endinsaran en un tram pel bosc.\nTemporada de bolets a Poblet\nDes del dilluns, 10 d’octubre, les persones que vulguin anar a collir bolets al paratge natural d’interès nacional de Poblet i la seva zona d’influència necessitaran una autorització nominal que té un cost màxim de 10 euros. Segons la regulació, les autoritzacions permeten collir com a màxim 6 kg per persona i dia.\nEl cinema infantil en català arriba aquesta tardor a 51 localitats de Catalunya i 2 de la Franja de la mà del CINC, el programa de cinema infantil en català de la Direcció General de Política Lingüística del Departament de Cultura. Amb la col·laboració del Consorci per a la Normalització Lingüística i diverses institucions, entitats i cinemes, el CINC potencia l’oferta de pel·lícules en català amb una programació de reestrena, preus baixos i àmplia distribució territorial. En total es programaran 36 pel·lícules infantils diferents doblades en català amb un total de 295 sessions. Les pel·lícules més programades són Buscant la Dory, Angry Birds, Zootròpolis, Ice Age. El gran cataclisme, Kung Fu Panda 3, Mascotes, El meu amic el gegant i El Petit Príncep.\nFIMPT 2016 (Vilanova i la Geltrú)\nDel 14 al 16 d’octubre diversos espais de Vilanova i la Geltrú acullen el 36è Festival Internacional de Música Popular Tradicional. Enguany es recupera la plaça de la Vila com a escenari principal, amb la voluntat d’obrir-se a nous públics i apostar pel circuit català de música d’arrel. També s’ajusten els horaris per adaptar-se a tots els públics, especialment els nens. Tot i que enguany el festival es concentra en tres dies i no en els quatre habituals, el nombre de propostes musicals és el mateix, però més concentrat. Destaquen, el divendres 14 amb Toti Soler, que serà l’únic espectacle de pagament, i Sabor de Gràcia. El dissabte actuarà l’Orquestra Africana de Barcelona i la Cobla Catalana dels Sons Essencials, seguits de les noies de la Balkan Paradise _Orchestra. El concert més nocturn de dissabte serà el de Une Anche Passe. Diumenge se celebra una nova edició del FIRASAC, oferint un espai específic del sac de gemecs i el flabiol i tamborí, amb la fira de luthiers, cercaviles i un repertori de la música de ball de la tradició occitana popular. També actuaran Le lop et la lèbre, QMF Questioni Meridional Folk i els coneguts Quico el Cèlio, el Noi i el Mut de Ferreries juntament amb la Banda Mestre Montserrat.\nDel 14 al 23 d’octubre Barcelona, Terrassa i Girona acullen el Festival Internacional de Cinema Gai i Lèsbic de Barcelona, que enguany té convidats directors de cinema, actors i altres professionals de Canadà, Israel, India, França, Dinamarca, Estats Units i Itàlia, que presentaran els seus darrers films. El país convidat és Mèxic. Les temàtiques d’aquest any són el transgènere infantil, el rebuig a l’homofòbia islàmica, l’assetjament sexual en l’àmbit familiar, les relacions sexuals entre dones musulmanes, el sadomasoquisme com a filosofia de vida, la humiliació pública en l’àmbit escolar, amb un record a Tom de Finlàndia i els personatges de Ralf Konig, sempre vigents.\nFesta del Modernisme a la Colònia Güell (Santa Coloma de Cervelló)\nLa Colònia Güell, ubicada al terme municipal de Santa Coloma de Cervelló, celebra aquest cap de setmana la 16a edició de la Festa del Modernisme, que recorda en format de festa aspectes de la vida quotidiana de la Colònia d’ara fa cent anys, mitjançant racons teatralitzats, actuacions musicals, exposicions i altres elements lúdics.La Festa d’enguany vol recordar el centenari de la finalització de les obres de l’escola, la casa del Mestre i el 150è aniversari del naixement del pintor Ramon Casas.\n22a Gran Festa del Cor (Barcelona)\nEl Parc d’atraccions del Tibidabo acull aquest dissabte, 15 d’octubre, la 22a edició de la Gran Festa del Cor, una festa en suport als infants i joves amb problemes de cor de naixement, que enguany porta el lema “Les cardiopaties congènites més enllà de les nostres fronteres”. L’objectiu es donar a conèixer la realitat de les cardiopaties congènites a la ciutadania i fer visibles les més de 40.000 persones a Catalunya que les pateixen. El dia de la festa, petits i grans han de pujar al Tibidabo i demanar l’entrada solidària a les taquilles del Parc. Fins a 16 anys l’entrada té un cost de 6 euros i a partir de 17 anys el cost és de 26 euros (inclou mocador i entrada al parc d’atraccions). Els beneficis de l’entrada solidària es destinaran als serveis i projectes d’atenció directa que l’AACIC duu a terme amb les persones amb cardiopatia congènita i les seves famílies.\nEl film Small time s’estrena aquest divendres, 14 d’octubre, en versió catalana. El doblatge i la subtitulació del film tenen el suport de la Direcció General de Política Lingüística del Departament de Cultura.Aquest film, de Paycom Multimedia, ha estat dirigit, escrit i produït per Joel Surnow. Els intèrprets són: Christopher Meloni, Dean Norris, Devon Bostick, Bridget Moynahan, Kevin Nealon. L’argument se centra en la relació de l’Al, un venedor de cotxes de segona mà de Los Angeles, amb el seu fill Freddy i la seva exdona Barbara. En Freddy passa l’estiu treballant amb el seu pare al concessionari i decideix que prefereix continuar com a comercial en comptes d’anar a la universitat. L’Al l’intenta convèncer que el pas per la universitat li garantirà un futur millor.\nMuseus gratis les tardes de diumenge (Barcelona)\nEls museus de titularitat municipal obriran totes les tardes dels diumenges, a partir de les 15h, de forma gratuïta. Aquesta és una oportunitat per descobrir tot el patrimoni museístic de la ciutat d’àmbits tan diversos com la història, la ciència o la música; o altres plans relacionats amb el patrimoni monumental d’edificis tan carismàtics com el monestir de Pedralbes o el castell de Montjuïc. Entre els museus que formen part del pla de franc de cada diumenge trobem el CCCB, el Museu de les Cultures del Món, el Museu del Disseny de Barcelona o el MUHBA (Museu d’Història de Barcelona) en les seves diferents seus de la plaça del Rei, la Via Sepulcral Romana o el Call. També podrem entrar gratis al Museu Etnològic de Barcelona, al Museu Frederic Marès, al Museu Marítim de Barcelona, al Museu de la Música, al Museu Picasso o al Museu de Ciències Naturals (tant al Museu Blau com al Jardí Botànic). Consulteu el web de cada centre per una explicació detallada dels horaris d’obertura.\nnext Propostes per un cap de setmana de fred


L'Escola d’Hostaleria de l’Alt Empordà ofereix nous cursos per a professionals i amateurs :: Tramuntana TV\nHOME > L'Escola d’Hostaleria de l’Alt Empordà ofereix nous cursos per a professionals i amateurs\nL'Escola d’Hostaleria de l’Alt Empordà ofereix nous cursos per a professionals i amateurs\nL’Escola d’Hostaleria de l’Alt Empordà presenta els nous cursos dirigits a persones amateurs i professionals en actiu que vulguin realitzar formació de curta durada a l’escola. Aquesta iniciativa ja es va posar en marxa l’any passat, coincidint amb l’obertura del nou centre, i va permetre que més de 250 persones es formessin en trenta cursos diferents.\nCuina amb Arrossos, Cuina i Aperitius de Nadal, Tast de Vins, Monogràfics de Foie o Torrons i Pastisseria Artesanal són alguns dels temes que està previst cursar, a banda del títol de Manipulador d’Aliments, que es continuarà oferint. De moment s’han programat els cursos d’octubre a desembre de 2011.\nAquesta any l’escola ha apostat per oferir un curs específic de Dietètica en Trastorns Alimentaris. Una formació dirigida a professionals en actiu dels restaurants de l’Alt Empordà que desitgin aprofundir en el coneixement i elaboració de menús per a clients amb trastorns alimentaris més comuns. Parlem de Cuina per a Celíacs, persones amb Colesterol, alimentació per a Diabètics i cuina per a Intolerants a la Lactosa.\nEls objectius són formar a professionals de sector de la restauració de l'Alt Empordà perquè adquireixin coneixements dels principals trastorns alimentaris de la població, quins són els seus efectes i contraindicacions i aprendre la cuina que se'ls pot oferir en cada cas. També dotar al col·lectiu d'establiments de la comarca i rodalies del valor afegit que suposa conèixer i tractar els trastorns alimentaris més habituals i poder atendre amb excel·lència als clients d'aquest sector, aportant un valor de gran importància per al turisme i al comerç de proximitat.\nEl curs tindrà una durada de 14 hores i s'impartirà en set sessions els dimarts de 20 a 22 hores a l'Escola d'Hostaleria de l'Alt Empordà. Tindria una capacitat màxima de 15 alumnes. Degut a la importància estratègica amb que l’escola valora aquest curs i per tal de facilitar l’accés als professionals que ho desitgin, s’ha sol·licitat una subvenció a DIPSALUT per tal d’economitzar el curs a l’alumne i que subvencionarà el 70% del curs als alumnes. Així, dels 140 € de cost que té el curs, l’alumne només ha de pagar-ne 40 €.\nInscripcions a tots els cursos a www.escolahostaleriaaltemporda.cat o a 972525556 de 9 a 16h.


e REPORTATGES | Nativa - Part 3\nEls meus amics culturetes setembre 18, 2016\nGuardat a: Intervencions al Fòrum, Vídeos. Escrit per: Marta Vallejo\nText i vídeo de la intervenció de Marta Vallejo al 15è Fòrum Indigestió, on parla dels seus amics culturetes d’Alexandria.\n[àudio] Tertúlia cultura popular octubre 16, 2015\nEl passat dimarts 13 va tenir lloc un esmorzar-tertúlia sobre cultura popular, organitzat per Indigestió, a l’Ateneu La Torna. La conversa va ser introduida per l’etno-musicòleg i director del Museu de la Música, Jaume Ayats, i aquí recollim la seva intervenció inicial.\nL’amor seriós juliol 19, 2015\nGuardat a: Intervencions al Fòrum. Escrit per: Núria Martínez Vernis\nIntervenció de Núria Martínez Vernis, al 14è Fòrum Indigestió L’amor seriós: delicte de perill abstracte, etc. La part aquosa de la sang i altres líquids animals que resta després de la coagulació es consolida en un ésser ample, que en les seves accions i manera de procedir, dóna importància a les coses; com que la música i […]\nSim City – Smart City juny 28, 2015\nGuardat a: Intervencions al Fòrum. Escrit per: Francesc Inés\nMi primera experiencia en la planificación de ciudades se produjo allá por los 90 gracias a un videojuego llamado Sim City. Llegué a levantar algunas metrópolis considerables, a costa de perder algunas dioptrías y estimular una cierta ansia de omnipotencia que aún arrastro. Con el tiempo perdí el interés en el asunto y empecé a […]\nSiempre tienes un e-mail juny 19, 2015\nGuardat a: Intervencions al Fòrum. Escrit per: Elena Fraj\nVídeo i text de la intervenció d’Elena Fraj al 14è Fòrum Indigestió, on va parlar sobre alguns aspectes del treball precari.\nUn home que va pel carrer ensopega i cau juny 5, 2015\nIntervenció de Lúa Coderch, al 14è Fòrum Indigestió [vimeo 129837997 640 360] Podeu veure el vídeo sencer del Fòrum en aquesta pàgina.\nCrònica acumulada: contracultures i insinuacions maig 31, 2015\nGuardat a: Intervencions al Fòrum. Escrit per: Joan Gener Barbany\nIntervenció de Joan Gener Barbany al Fòrum Indigestió que va tenir lloc el passat 14 de Maig. En la intervenció fa una repassada impressionista a una jornada seva en la que es combinen fets de la seva feina com a educador social, observacions de carrer, vida d’activista… a la seva ciutat, Granollers.\nSubiendo el camino maig 27, 2015\nGuardat a: Intervencions al Fòrum. Escrit per: Kike Tudela\nIntervenció de Kike Tudela, al 14è Fòrum Indigestió Hoy mientras bajaba el camino, me encontré con mi amiga Manuela que me recomendó otro título para lo que aquí vengo a contaros. Sería algo así como “Fuera de las murallas” y aquello me pareció también evocador, porque Barcelona, como sabéis, debe su forma urbana actual a […]\nRetallar Reapropiar novembre 9, 2014\nGuardat a: Intervencions al Fòrum. Escrit per: Rodrigo Laviña\nRetallar i re-apropiar és història comuna. Ho és des de qualsevol dels punts de vista en què ens posem a observar-nos a nosaltres mateixes, com a individus o com a conjunt social. Però per a mi i milions de malalts més que ronden pel món és sinònim de HipHop. El HipHop, a més d’una manera […]\nSobre com evitar perdre el domini de les nostres creences i accions octubre 19, 2014\nGuardat a: Intervencions al Fòrum. Escrit per: Mercè Coll\nVoldria advertir que no donaré cap solució. No m’agrada instruir ni mentir. Potser tampoc podré explicar el relat, amb el que tracto de donar una possible resposta al títol. Malgrat tot, començo amb una declaració de bona fe, de confiança i fidelitat a la pròpia paraula. Aquesta és la virtut que m’agradaria poder reconèixer com […]\nPàgina 3 de 11«12345...10...»Següent »


ESPAI DE GALIONAR: Al final de la tarde\nSón molts els poetes que al llarg de la seva vida li han cantat al crepuscle; no en va es tracta d’un dels moments més intensos que se'ns és permès gaudir. En el meu anterior poema, algú em va deixar l'inici d'uns versos magnífics que em van fer córrer a sadollar la meva set de bellesa als seus orígens, i que avui, amb gran plaer, comparteixo amb tots vosaltres. L’autor, ja el coneixeu: l’entranyable amic Pere, de Calle Arquímedes.\nPere (Calle Arquímedes)\nPublicat per Galionar a 3.2.13\nnovesflors 3 de febrer de 2013 a les 20:18\nM'agraden molt especialment els tres primers versos. Sí, el crepuscle és un moment especialment bell.\nGalionar 3 de febrer de 2013 a les 22:26\nSí, Novesflors, juntament amb l'hora de l'alba, possiblement el millor moment del dia. Silenci en la paraula però crits en el cor.\nCarme Rosanas 3 de febrer de 2013 a les 20:33\nAix... el Pere, tot un poeta! A mi també m'agrada molt!\nGalionar 3 de febrer de 2013 a les 22:30\nSí, Carme, tot un poeta, i amb qui tenim el goig de compartir poesies tan boniques com aquesta, els blocaires que el seguim i coneixem.\nPere 4 de febrer de 2013 a les 1:10\nValga'm deu! Montse, sempre veus el que escric amb molt bons ulls i t'ho agraeixo.\nAquest poema és de 2009, quan començava el bloc, el mes de juny al capvespre d'un dia llarg i calorós.\nAra l'escriuria diferent, coincidint amb Novesflors no tocaria els tres primers versos ... ni els dos últims.\nGalionar 4 de febrer de 2013 a les 16:54\nPere, escriure un poema significa capturar un instant concret de la nostra vida, un sentiment, una emoció, i atorgar-li el do de la perdurabilitat perquè el seu record ens faci sempre companyia. De la mateixa manera que una fotografia captura un instant de matèria, de paisatge, de realitat tangible.\nAquest poema teu, que ara faries diferent, va capturar el teu instant d’aquell capvespre de juny, i no podies haver-lo escrit de cap altra manera. Ara possiblement no el compondries igual, perquè retrataries un altre instant de vida diferent de l’anterior. Cada poema té el seu moment, el seu temps, la seva causa i la seva circumstància. Per això, si penses que ara el poema no el faries igual, escriu-ne de nous, Pere; captura nous moments màgics com aquest i permet-nos gaudir de la seva bellesa.\nsa lluna 4 de febrer de 2013 a les 16:58\nSempre tan proper en sentiments aquest Pere nostre, gran poeta i amic.\nAquest poema l'he trobat avui, de la teva mà nina. Gràcies a tots dos!\nGalionar 4 de febrer de 2013 a les 20:55\nLluneta, jo també el vaig descobrir fa molts pocs dies, aquest poema. Passa que quan coneixem un blog nou, sovint no el fullegem des de les seves primeres entrades, sinó que ens hi enganxem a partir de quan hi entrem en contacte. I així ens podem perdre obra molt interessant del seu autor.\nGlo.Bos.blog 4 de febrer de 2013 a les 23:43\nBellíssim poema. Felicitats a en Pere, i gràcies a tu per compartir-lo amb nosaltres.\nGalionar 5 de febrer de 2013 a les 17:54\nGràcies a tu, Glòria, perquè sense la gent que entra a l'espai, aquest no tindria sentit.\nJudit 6 de febrer de 2013 a les 1:02\nEls finals són temps de fer balanç... Potser la màgia dels capvespres, és precisament aquesta, en un moment, pensem "un altre dia al sac" mentres, les llums, vam baixant...\nGalionar 6 de febrer de 2013 a les 19:56\nÉs bonic el teu punt de vista, Judit. El final, temps de balanç... I l'endemà, la il·lusió d'un nou dia, com una pàgina en blanc on encara tot és possible...\nOlga Xirinacs 6 de febrer de 2013 a les 17:33\nCuriós el poema que aporta molts suggeriments: quan diu "el tiempo se para" també es pot interpretar, llegint, com que "el tiempo separa".\nTemps de malenconia, el del crepuscle.\nPerò les aloses volen de bon matí.\nPotser enllacen els vols, qui ho sap, sinó el poeta...\nGalionar 6 de febrer de 2013 a les 20:03\nOlga, ceertament un poema es pot interpretar de moltes maneres diferents, tantes com persones que el llegeixen. Personalment, en l'hora màgica del capvespre m'agrada tenir la sensació que el temps s'atura, i també és cert, potser en un altre context, que el temps distancia...\nQui ho sap, com va ser aquell crepuscle, sinó el poeta...\nPere 13 de febrer de 2013 a les 19:56\nLa Olga té raó, no eren aloses, eren orenetes. Però m'agradava més la rima de "alondras" que la de "golondrinas" ... Ja! Ja! això són les llicències poètiques.\nEl que si és cert és que al capvespre hi ha un moment en què s'atura el temps ... de vegades només uns segons :)\nGalionar 13 de febrer de 2013 a les 22:29\nTot és possible quan ens embolcallen les hores de l'or vermell, Pere. I són molts els ocells que volen i xisclen i que enceten el seu ritual de dansa frenètica abans d'anar-se'n al niu... Saber exactament el nom de cadascun potser és el que menys importa, en aquells màgics moments...\nJoan Josep Tamburini 7 de febrer de 2013 a les 11:48\nEs l'hora de Vespres per els religiosos. Quan acabades les tasques del dia ens apleguem per resar. Recordo especialment les de Poblet. La llum que entra a l'esglèsia va canviant de matissos i es va esvaint poc a poc. Moments per entrar dins d'un mateix. Una abraçada: Joan Josep\nGalionar 7 de febrer de 2013 a les 16:57\nHa de ser una experiència molt gratificant, aquesta de Poblet. Penso que jo, quan m'escapo a Montserrat i també acudeixo a escoltar les Vespres no ho faig per religiositat sinó per aquest entrar dins d'un mateix que tu esmentes. Ja espero repetir l'experiència de l'any passat, el maig o el juny, i oblidar-me de tot i de tothom. Que el temps es pari i m'envaeixi el silenci, com diu el poema.\nM. Roser 10 de febrer de 2013 a les 20:12\nUi, Montse, no havia vist aquest post...Un poema que descriu amb molta sensibilitat el moment màgic del capvespre. És el moment del dia que la nostàlgia treu a fora els records i sembla que la vida es pari...Felicitats al Pere.\nGalionar 11 de febrer de 2013 a les 22:30\nCap problema, M. Roser. A mi em va agradar molt aquesta visió que fa en Pere del capvespre, més allunyada de les turbulències anímiques i incidint amb aquesta sensació de pau, amb la sensació que la vida es para. Imagino que puc dir-te gràcies de part de l'autor per la teva felicitació.


Aquest any 2021, Barcelona és la Capital Mundial de l’Alimentació Sostenible. La ciutat vol aprofitar l’esdeveniment per convertir-lo en una palanca per impulsar una transició alimentària cap a la sostenibilitat.\nDel 5 d’octubre al 10 de novembre de 2021\nAquest cicle de tres xerrades parteix del llibre La banda, escrit per Frederic M. Thrasher, publicat per l'editorial Ned, com a bitàcola per viatjar al Chicago dels anys 20 del segle passat.\nCicle per parlar amb compositores i intèrprets sobre les seves seves idees, il·lusions, queixes i frustracions, a més d'escoltar les cançons que escriuen o adapten.\nAquest cicle de xerrades aprofundeix en les curiositats dels documentals i ens apropa als seus protagonistes.\nDel 18 d’octubre al 5 de novembre 2021\nDel 18 d’octubre al 29 de novembre de 2021\nLa cultura amaziga és l’originària del nord d'Àfrica i la comparteixen prop de 30 milions de persones. Aquest cicle proposa xerrades, tallers i actuacions per conèixer aquest poble combatiu i orgullós de la seva identitat.\nEl nostre món no hauria estat el mateix sense aquells homes i dones que van emprendre llargs viatges per descobrir-nos regions llunyanes, ens van omplir els espais en blanc dels mapes i ens van apropar a noves cultures i realitats.\nEl Marroc (fins al 1956), Guinea Equatorial (1968) i el Sàhara (1975) són tres territoris africans colonitzats per Espanya. Malgrat que es tracta d'un capítol de la història recent, existeix un gran desconeixement sobre aquests tres països que havien arribat a ser províncies espanyoles.\nParlar del virus del sentit implica encomanar la necessitat humana de cercar perspectives que ens inspirin sentit a la vida i que fonamentin l'esperit de confiança i recerca interior.\nDel 12 d’abril al 3 de maig de 2021.\nAquest cicle explora com la història ens pot ajudar a entendre la ciència, no com una activitat infal•lible i sense incerteses, sinó com una activitat feta per éssers humans i, per tant, subjecta a implicacions i interessos polítics i socials.\nDel 12 d’abril al 7 de juny de 2021.\nLes Biblioteques de Barcelona iniciem un procés de reflexió per elaborar el Pla Director per al període 2021-2030.\nDel 2 al 24 de març de 2021.\nPatricia Highsmith (1921-1995) és una de les autores de ficció més importants del segle XX. Destacada com a escriptora de gènere negre, ha convertit l’angoixa en un dels temes principals de la seva creació.\nDes d’aquells filòsofs anomenats físics que van centrar la seva atenció en la natura per extreure'n un pensament racional allunyat de les supersticions mitològiques, passant pels grans clàssics de la modernitat i la contemporaneïtat, el debat sobre el pretès dualisme natura/cultura sempre ha estat present a la història de la filosofia.\nAquest cicle aborda científicament i divulgativament alguns dels principals reptes socials associats a conviure amb la covid-19: biodiversitat, diversitat genètica, evolució, adaptació, malalties emergents i desinformació.\nDel 18 de gener al 15 de març de 2021\nLa dècada de 1920 ha estat recordada com una dècada feliç, però realment va ser així? Ens aproximem a aquesta dècada i la reivindiquem en la seva creativitat cultural, artística i democràtica.\nEls humans tenim cada vegada més poder. Però disposem dels recursos per fer-lo servir de manera responsable? Destacats professionals, artistes i escriptors, debatran públicament sobre com és l’esperit de la nostra època i sobre com evolucionarà.\nDel 5 al 13 de novembre de 2020\nAquest cicle aprofundeix en les curiositats dels documentals musicals i ens apropa als seus protagonistes, tals com PJ Harvey, The Rolling Stones, Johnny Cash i el Hip-hop i internet, a través de l’Instagram de @bibliotequesbcn_acasa.\nA través d’aquesta sèrie de xerrades, coincidint amb el centenari del naixement de tres figures del gènere literari de la ciència-ficció, Isaac Asimov, Ray Bradbury i Frank Herbert, els assistents podran conèixer els fonaments del gènere, així com els autors i les obres més representatives.\nDel 29 d'octubre al 3 de desembre de 2020\nEscriptors, intel·lectuals i activistes, parteixen de la literatura o fins i tot del cinema per recórrer i pensar noves realitats emergents. Tots ells, des d’una localització concreta, cartografien el present i el futur de Llatinoamèrica.\nUn espai on intercanviar realitats de franc mitjançant els documentals produïts a cada territori de l'Euroregió Pirineus Mediterrània.\nDel 5 d’octubre al 29 d’octubre de 2020\nCom fer front a l’emergència climàtica\nPer limitar l’escalfament global cal apostar per l’eficiència energètica i promoure les energies renovables, transformant el model energètic i repensant les polítiques urbanes i regionals.\nDel 5 d'octubre al 30 de novembre de 2020\nPropostes en línia entorn la paraula i la música: concerts, monòlegs, recitals... Agafa el teu mòbil o tauleta i desconnecta, tanca els ulls i deixat seduir per l’hora golfa de Biblioteques de Barcelona.\nLa dimensió insular és una síntesi de cultura i geografia on el mite i la història es donen la mà. Aquest cicle ens aproparà a una realitat rica en matisos, al coneixement de la seva biodiversita i al seu patrimoni humà.\nToni Castarnado, autor del llibre Elles cantan, ellas hablan, seurà amb deu dones amb la intenció que cantin i que parlin.\nUn viatge que no només recorrerà, a través de la mirada cinèfila, les curiositats i llocs turístics d’aquests països, sinó que descobrirà com el cinema ha creat personatges i icones que s’han convertit en llocs obligats de pelegrinatge.\nDel 6 de febrer al 2 de març de 2019.\nCom funciona el cervell? Com es comporta davant la malaltia? Què podem fer per tenir un cervell sa? En aquest cicle podrem conèixer les darreres dades que han aportat els nous avenços científics en aquest àmbit.\nCicle de filosofia. Temps i existència\nQuina és la funció de la cultura? Crítica, tradició o traïció? Es pot pensar encara el sentit dels nostres temps? Recórrer als clàssics pot portar a apropiar-se d’un esperit transgressor que podria trencar amb el passat.\nDel 9 de gener de 26 de febrer de 2020\nUn espai on descobrir històries humanes, properes i universals a través de documentals produïts a Catalunya, Balears i Occitània.\nDel 3 de febrer al 24 de març de 2020\nAmb motiu de la reedició del Diccionario del franquismo, de Manuel Vázquez Montalbán, us convidem a participar en aquest cicle d’activitats de recuperació de la memòria històrica.\nL'any 2019 se celebra el centenari del naixement de l'ecòleg Ramon Margalef, el qual va fer contribucions decisives a la ciència.\nDel 14 d'octubre al 2 de desembre de 2019\nCiència, art i tecnologia\nEns endinsarem en l'apassionant món dels encreuaments i interseccions entre les arts i les ciències que capgiren els tòpics sobre aquestes disciplines.\nDel 21 d'octubre al 25 de novembre de 2019\nUn espai on intercanviar realitats de franc mitjançant els documentals produïts a cada territori de l’Euroregió Pirineus Mediterrània.\nDel 9 d'octubre a l'11 de novembre de 2019\nEn aquest cicle la idea és aprofundir en les curiositats dels documentals i crear un espai idoni per parlar dels seus protagonistes: Peret, Elvis i The Rolling Stones entre altres.\nDel 9 al 22 d'octubre 2019\nPolítiques de la ficció\nReflexionarem sobre la ficció com una cosa que fa coses, veurem quines implicacions polítiques té, caçarem ficcions que se’ns presenten i crearem contraficcions per imaginar altres esdevenirs possibles.\nDel 17 d’octubre al 19 de novembre de 2019\nAquest cicle vol ajudar a donar visibilitat a la feina de recuperació de la memòria que es fa a molts barris, i recuperar l'esperit de pertinença, solidaritat, dignitat i lluita.\nDel 10 d’octubre al 30 de novembre de 2019


Adrià Punti «El nivell musical dels grups ha pujat molt, però falta idealisme, falla el missatge» | Notícies Puntí\nAdrià Punti «El nivell musical dels grups ha pujat molt, però falta idealisme, falla el missatge»\nDilluns,30 De setembre De 2013\nDiari de Girona – DANIEL BONAVENTURA\nConcert a l’Auditori el 12 d’octubre. El cantant es reinventa en la presentació d’«Incompletament Puntí», acompanyat de la Fellaction on the Rocks Bang Bang Bang i El Taller d’Orquestra. L’ex Umpah-Pah entra a la maduresa amb molts projectes.\nl’Adrià Puntí ha fet 50 anys. Pocs poden com ell arribar a la maduresa amb la satisfacció de comprovar la solidesa de l’obra feta. les lletres de les cançons d’umpah- Pah -i per què no reconèixer-ho, també les melodies–, han resistit el pas del temps. la seva posterior carrera en solitari ha deixat discos sublims com Maria (2002). en aquesta entrevista, el cantant confessa que porta de cap gravar el concert del proper dissabte, dia 12 d’octubre, a l’Auditori de Girona. l’Adrià sap que està en forma i per això pensa en un disc amb les cançons noves de l’espectacle Incompletament Puntí.\nP Actuarà a la Sala Montsalvatge de l’Auditori de Girona. Una palestra de luxe.\nR Per a mi és un repte. Havia actuat al teatre municipal, però mai a l’Auditori. estic molt engrescat.\nla magestuositat de la sala va com anell al dit per a la presentació de l’Incompletament Puntí, el llibre amb les meves noves lletres il·lustrades amb l’obra pictòrica i escultòrica del meu pare.\nP L’experimentació, el canvi, el risc, és inherent a l’artista. Es re- inventa en aquest concert?\nR exacte! no és un espectacle amb alguna cosa nova entre les cançons de sempre. la part gruixuda són coses noves com La prova del nou, Tornavís o La clau de girar el taller. tot roda sobre l’obra del meu pare. són les de les Cançons mudes del llibre, cançons meves inspirades en la història del pare. el concert és la sonorització de la part escrita.\nP És un cant al pare, com Maria era un cant a la mare?\nR És un cant al meu pare. el meu pare ha treballat tota la vida l’expressió artística, però no ha volgut vendre mai res. Professionalment treballava de mecànic en tallers. Havia treballat a Can sarasa i a Comexi, i després va tenir un taller propi. el concert inclourà projeccions de l’obra artística del pare.\nP Per què «incompletament»?\nR Perquè vindrà una segona part. Ja l’estic escrivint.\nP El llibre inclou escriptura, pintura, fotografia… també fa cinema. És en catarsi cretiva total?\nR el que faig és expressar-me. Vaig treure el llibre perquè no puc treure discos per discrepàncies amb la discogràfica. la veritat és que editar el llibre se m’ha posat molt bé per continuar creixent.\nP I el proper disc?\nR Depèn. la gent que vingui a l’Auditori escoltarà el nou disc d’en Puntí, però serà un disc efímer que només es podrà escoltar aquí.\nP Gravarà el concert?\nR Home… sí que gravaré.\nP Pensant en el disc?\nR no ho descarto. m’agradaria editar ja. Ja ens hi estem acostant.\nP Un ocellet m’ha dit que a l’Auditori vostè vol tocar tots els ins- truments i fins i tot escoltarem una versió al violí de La Catximba.\nR Ostres…! està al tinter, però si vénen uns violinistes, millor que ho facin ells. no es descarta.\nP Ha reunit una bona banda d’acompanyament?\nR sí. Dani Pujol a la bateria, Pere martínez, baix, lluís Costa, guitarres. i veus. tots fan veus. Però també hi haurà el taller d’Orquestra, amb violins, violoncels, viola… entren dins l’espectacle amb un pes important.\nP Sé que té un plec gruixut de lletres noves a punt de cantar.\nR tot es va fent. Però ara estic molt posat amb la promoció de l’Incompletament. És un format diferent, no deixa de ser un nou treball, una reinvenció.\nP Aquest concert ha de marcar un abans i un després?\nR Pot molt bé ser un punt d’inflexió. He fet molts concerts en solitari i necessitava un airejament. A més, l’Incompletament necessitava una orquestració.\nP Pot ser un inici de gira?\nR D’això es tracta. tinc propostes per al novembre a barcelona. Han de ser escenaris com un auditori, per a l’orquestra i la banda.\nP Vostè para atenció a coses importants que el remolí de la societat s’emporta. Em va deixar tocat sentir-li dir, a la pel·lícula documental Adrià Puntí, emesa per TV3, que el seu primer amic va ser el seu besavi…\nR Ah, el besavi. Jo li deia l’avi. i tant! Per mi sí que ho va ser. tinc moltes lletres sobre els avis. la família m’ha tocat i és present en les meves lletres. en aquest sentit sóc nostàlgic. Però els records de l’avi són divertits, no són tristos.\nP A voltes sembla un bon cristià.\nR el cristianisme ens ha afectat molt. De fet, un cristià és un que tendeix a ser bona persona. Ara, d’aquí al món eclesiàstic hi ha un abisme. Jo no he fet ni la comunió.\nP Està d’acord que la cultura en general i en concret la música viuen un moment efervescent?\nR sempre hi són, aquests moments efervescents. Ara és un moment fotut i hi ha gent que sembla que triomfen però feines tenen a treballar. Crisi? Jo fa 35 anys que faig aquesta feina i sempre he estat en crisi, he, he…\nP El conseller de Cultura, Ferran Mascarell, parla del Deucentisme?\nR A sí? Deu ser en termes gene- rals. A la llarga, l’obra talentosa queda i l’efímera desapareix. no em vull tirar floretes, però és bo que hagin passat trenta anys des dels primers passos professionals i l’obra d’aleshores s’aguanti.\nP Quina consideració li mereixen els grups actuals?\nR Hi ha gent bona. el nivell musical ha pujat amb escreix. el que passa és que potser falta una consistència a nivell idealista. Potser és per manca d’informació i manca de rautar les obres. Falla el missatge, falta contingut.\nP S’imagina als 70 anys saltant a l’escenari com Mick Jagger?\nR saltant no, però tocant, sí.\n«Quan tinc una cançó guanyada la deixo al calaix i més endavant la perfecciono»\n«Incompletament Puntí» té lletres escrites l’any 1992. I és que Puntí és un poeta que cuina a foc lent. Guarda l’obra al calaix i al cap d’anys la revisa i la retoca. El seu és un projecte d’una sensatesa i formalitat que esgarrifa.\nP Vostè és un creador lent, dels que deixen reposar l’obra al calaix?\nR La guardo al calaix i quan la recupero hi veig formes di- ferents i l’acabo de polir. És un avantatge perquè la cançó ja estava guanyada, i si bé has de vigilar de no esguerrar la frescor de la part impressionista de la primera redacció. Passat el temps pots millorar petits aspectes i això va a favor de la cançó.\nP Vostè fa, per tant, un intens treball de llengua?\nR De llengua i de xinesos, que en dic jo. Amb diccionaris, que per alguna cosa existeixen. M’agrada treballar la part fonètica i també el contingut del que explico. La intenció poètica m’importa molt, però mai ha de sonar forçat. La música ha de funcionar per si sola, mai amb calçador.\nP Què és primer, la lletra o la música? Tot a l’espectacle és obra seva?\nLes dues coses. Parteixo d’un concepte literari i d’un concepte musical. La feina és anar-ho trenant. I sí, tota la lletra i tota la música de l’«Incompletament» és meva.\n← Tres entre tants – Les cançons mudes d’Adrià Puntí – BY DONAT PUTX – 18 SETEMBRE 2013\nPOESIA ALS BARRACONS →


Professionals del SAAS demanen circuits en dependències hospitalàries per no fomentar contagis - Altaveu el diari digital d'Andorra\nProfessionals del SAAS demanen circuits en dependències hospitalàries per no fomentar contagis\nLamenten les aglomeracions que sovint es produeixen a l’antiga clínica Meritxell entre usuaris de les consultes externes i persones que, molt potencialment contagiades, acudeixen al CIC\n19/12/2021 (19:30 CET)\nAccés a consultes externes. Toni Solanelles\nProfessionals del Servei Andorrà d’Atenció Sanitària (SAAS) reclamen circuits més clars entre els usuaris que acudeixen a les dependències de l’antiga clínica Meritxell, que acull les consultes externes. L’accés a aquell equipament és, també, segons que han remarcat els consultats, la principal via d’accés al Centre Intermedi de Control (CIC) hospitalari, el servei al qual es demana que acudeixin aquelles persones amb símptomes severs compatibles amb el coronavirus.\nLes fonts consultades, properes a treballadors de l’hospital, han alertat que hi ha moltes tardes que es produeixen aglomeracions notables a la zona de recepció de consultes externes. I allí es barregen indistintament persones que acudeixen a visitar-se amb cita concertada amb qualsevol dels especialistes que continuen visitant en aquelles dependències amb persones que, molt potencialment contagiades, pretenen anar al CIC, que ocupa l’espai de l’antic tanatori.\nEls treballadors temen que hi pugui haver un increment de contagis amb aquesta barreja de gent i consideren que s’hauria de trobar la manera per tal que aquelles persones que han d’acudir a la CIC ho puguin fer directament sense haver de passar per indrets on hi hagi altres persones que, també en alguns casos, poden estar afectats de patologies que els puguin fer més vulnerables o que els facin estar més debilitats.


Venècia: Única, aïllada, introvertida... - El Sol del Nord\nJosep de la Casa / 24/04/2016\nA principis dels anys setanta, davant de l’església de Santa Maria della Salute, els venecians van posar un cartell abans de la restauració dels seus ornaments de marbre que deia així: “Compte: cauen Àngels”. La frase no deixa de ser un evident símbol de la decadència en la qual en un moment donat va entrar la ciutat dels canals, però alhora té una estranya i potent força literària, com molt bé va saber veure John Berendt per escriure “The city of falling angels”.\nI és que si hi ha una ciutat en la qual cal deixar-se portar i fugir de guies turístics que inevitablement no sortiran dels espais farcits de gent i més gent, és Venècia. Si hi ha una ciutat on paga la pena perdre’s i deixar-se embolcallar per la seva ànima, lluny d’això que en diuen temporada alta, aquesta és Venècia.\nHe visitat Venècia un parell de vegades, la primera als anys vuitanta i, si bé el turisme ja començava a provocar l’efecte Venècia entre els seus habitants, el turisme de creuer encara no s’havia posat de moda i la ciutat encara es podia més o menys passejar amb calma i fins i tot tenim fotografies, d’aquelles que enganxàvem als àlbums, on no apareix l’ombra de cap turista. La segona vegada va ser vint anys després, i tot i que no era en ple estiu, la cosa certament havia canviat; el món sencer havia descobert Venècia.\nVenècia és única, no s’assembla a cap altre lloc del món i això genera que alguns s’hi enamorin i, d’altres, segurament per haver-se deixat arrossegar darrere d’un guia simpàtic però estressat, en quedin desencisats. A Venècia cal fer el turista, perquè és que el som tots, no ens enganyem; cal fer un passeig en góndola i seure a fer un cafè al Florian, encara que ens el cobrin a preu de còctel. Però no cal fer cues eternes sota el sol per entrar al Palau Ducal si volem veure la Venècia espai de melancolia i nostàlgia; la Venècia romàntica, misteriosa i plena de bellesa. Fer una pizza i una birra quan el dia cau en algun racó on els que han baixat del vaixell i només tenen unes hores no s’hi aventuraran mai, de ben segur que t’apropa més a la ciutat idealitzada, la que hem llegit als clàssics, la que hem vist en mítiques pel·lícules. La ciutat que al llarg de segles ha exercit un poder irresistible en pintors i escriptors; com Lord Byron, que va viure dos anys en un palau del gran canal i que lloava la Venècia decadent: “Per ventura més estimada encara en els seus dies d’aflicció, que quan era ostentació, meravella i espectacle”. O la de Henry James que considerava Venècia una atracció turística massa explotada (si ho veies avui…). Charles Dickens, que deia que Venècia era una ciutat fantasma, o Thomas Mann, que la descrivia com una curiositat d’obscur atractiu, meitat conte de fades, meitat trampa.\nCom diu en Berendt: “Venècia és una ciutat d’una bellesa única, aïllada, introvertida i un poderós estimulant dels sentits, l’intel·lecte i la imaginació”. Per molts carrers i canals embullats, Venècia és més petita i manejable del que sembla d’entrada. En algun lloc vaig llegir que no arriba a duplicar la mida de Central Park. No ha de fer por doncs, deixar-se engolir i visitar la ciutat sense estranys que no ens deixin respirar-la com es mereix, fins i tot desorientar-nos, una cosa que diuen que passa als que hi viuen i creuen conèixer-la bé; i això la fa màgica. Ernest Hemingway va descriure Venècia com una ciutat estranya, enganyosa i passejar-hi com millor que fer mots encreuats.\nVenècia és Marco Polo, Tizziano, Casanova, i mil històries de mil èpoques, com la que expliquen de Peggy Guggenheim, que organitzava unes festes immenses després de la guerra. Una nit, en una d’aquestes festes va representar l’enfonsament del Titànic, en el qual havia mort el seu pare. Davant de tots els convidats, va caminar nua des de la terrassa fins a llençar-se a l’aigua amb l’orquestra al darrere. Els gondolers la van rescatar a ella i als músics de l’aigua.\nAquella Venècia de palaus i aristocràcia, d’americans excèntrics o de literats que se la van fer seva potser ja no existeix i, de fet, la pressió que exerceix la gran quantitat de visitants, ha allunyat els habitants tradicionals de la ciutat. Fer vida normal a Venècia és gairebé infactible, pràcticament totes les activitats comercials i serveis estan pensats pel turisme. Tanmateix, encara queden venecians que t’expliquen que ser venecià i saber viure a Venècia és tot un art. Tenen el seu propi estil de vida, molt diferent del de la resta d’Itàlia, i probablement del món. Venècia no només està construïda sobre pedres, sinó també des d’una xarxa de paraules, parlades o recordades, de contes i llegendes, de testimonis oculars i enraonies. Viure a Venècia significa comprendre les seves diferències i el seu fràgil equilibri. Els venecians saben que cal moure’s amb delicadesa i subtilesa per la seva ciutat. I això, de ben segur que no ho capta ni un sol dels turistes que baixen dels vaixells tal qual sortitssin d’un camp de futbol després de guanyar una final, excitats i apressats. Aquella Venècia no tornarà i potser algun dia s’enfonsarà, però si us ho podeu permetre, visiteu-la fora d’això que en diuen temporada alta; les possibilitats de descobrir-hi el que va ser, o com a mínim d’imaginar-la i somiar-la, pugen com ho fa l’aigua de tant en tant.\nSi més no, això em va venir a dir el propietari d’una botiga de màscares tot xerrant de la màgia de la ciutat mentre jo em mirava i em posava una Bauta, potser la màscara més famosa del carnaval; és aquella que es perllonga sota el nas fins a tapar la boca, i segons em va dir representa la intriga i el secret i, complementada amb una túnica amb caputxa, denunciava l’hermetisme de l’Església:\n-Qualsevol que estimi Venècia és venecià, fins i tot un turista com tu, però només si et quedes el temps suficient a la ciutat per arribar a apreciar-la. Si només passes un dia aquí per poder dir que has estat a Venècia, llavors, no.\n-A vostès, els italians, no els falta mai la frase adequada.\n-Els italians només xerren, el venecians donem sentit a les paraules.\nVaig tornar la Bauta al seu lloc, em vaig acomiadar i, en sortir, vaig treure el quadern per anotar-hi aquesta sentència genial, i un desig: tornar de nou a Venècia, però a l’hivern i prou dies per donar sentit a les paraules d’aquell botiguer amb aspecte de savi que potser era descendent de Goldoni o fins i tot de Giacomo Casanova.\n24/04/2016 in Quadern Viatger. Tags: Florian, Giacomo Casanova, Lord Byron, Venècia\n← Dublín: Pubs, Cervesa, i una mica de Joyce\nAlsàcia: Bellesa i serenor entre vinyes →


Calaixos automàtics per a uns cobraments més segurs amb PC Go Roses - Empordà\nPC GO ROSES\nCalaixos automàtics per a uns cobraments més segurs amb PC Go Roses\nEl venedor no toca diners, s'eviten errors i el procés és àgil\n21.12.2020 | 20:39\nUna de les màquines de cobrament automàtic. PC?GO\nUna de les màquines de cobrament automàtic.\nUn gran nombre d'empreses catalanes ja confien en PC Go Roses, un grup que s'ha especialitzat en productes d'informàtica i vènding. El seu producte estrella són els calaixos automàtics de cobrament, uns aparells que s'instal·len als negocis i que serveixen per facilitar-los la feina, d'una forma eficient i segura en temps d'afectació per la pandèmia.\nAmb ells, el venedor no cal que toqui els diners i, d'aquesta manera, s'eviten errors i s'agilitza el procés de cobrament i de canvi, que passa a ser automatitzat. Al final de la jornada, als negocis que implanten aquest sistema els resulta molt més fàcil quadrar la caixa i evitar bitllets falsos. PC Go Roses ja fa temps que potencia aquest producte intel·ligent, i els seus responsables asseguren que aquesta màquina es paga sola.\nEls calaixos automàtics que comercialitza l'empresa rosinca estan disponibles a tota la província de Girona i, a més a més, el grup disposa d'un servei específic de manteniment que està disponible les 24 hores del dia. A part d'aquesta innovadora i pràctica tecnologia, l'empresa rosinca també adapta el seu programa informàtic a les especificacions del software del calaix.\nAdreça: Carrer d'En Mairó, 52. Roses\nTelèfon: 640 541 794


Mercè Rodoreda by gercarreras 4523 views\nPower Point Mercè Rodoreda by guest98376d 5603 views\nLa narrativa de Mercé Rodoreda. 2n bat by esther_montesinos 18481 views\nMercè Rodoreda. Biografia by joanpol 767 views\nMercè Rodoreda. Obra narrativa, pin... by joanpol 562 views\nMercè Rodoreda i LLibres by guest38abcf 2622 views\nVida i obres de Mercè Rodoreda. 1r de batxillerat. Literatura catalana.\n2.

ÍNDEX

BIOGRAFIA

OBRES

\n3.

VIDA

Mercè Rodoreda i Gurguí (Barcelona, 10 d’ octubre de 1908 – Girona, 13 de abril de 1983), fou una escriptora Espanyola de llengua catalana. Considerada per molts com l’ escriptora més universal de la narrativa contemporània catalana, la seva obra s’ ha traduït a 27 idiomes.

Fou filla única d’ un matrimoni (Andreu i Montserrat).

Li agradaven molt les lletres de, la seva infància va estar influenciada per la figura del seu avi, Pere Gurguí, que li inculcà un profund catalanisme que li acompanyà durant tota la seva vida.

\n4.

VIDA

Vint anys desprès (1928), Rodoreda va contraure matrimoni amb un tiet seu, Joan Gurguí, catorze anys major que ella, amb qui tindrà el seu únic fill, en Jordi.

Tot i això el seu matrimoni, va acabant sent un fracàs. I la seva sortida va ser, la literatura. Inicià les seves col·laboracions en diversos mitjans com: La Veu de Catalunya , La Publicitat o Mirador.

En 1937, Rodoreda posà fi al seu matrimoni.

\n5.

VIDA

En 1939 s’ exilià a França. Rodoreda creia que l’ exili

seria per poc temps i deixà al seu fill a càrrec del seu pare.

A Ginebra, és on va escriure la seva obra més aclamada, La plaça del diamant (1960), considerada com la novel·la més important de la narrativa catalana de postguerra.

\n6.

VIDA

L’ any 1972 tornà a Catalunya, després de la mort del seu amant a Viena.

Finalment, Rodoreda va morir a Girona, als 75 anys d’ edat, víctima d’ un càncer en 1983. Per voluntat pròpia, fou enterrada en el cementiri de Romanyà de la Selva.

\n7. OBRES

Les obres de Mercè Rodoreda destaquen pel seu estil i la capacitat descriptiva, tenen una temàtica femenina, protagonitzada per una dona, normalment fràgil però amb una gran força interior, i un estil narratiu i poètic, carregat de simbolisme.

\n8. OBRES

Les seves obres s’ ambienten en llocs on ha viscut com: El barri Gràcia (de Barcelona), Romanyà de la Selva o Ginebra.

Rodoreda va saber descriure com ningú la societat catalana del segle XX i els canvis que s’hi estaven produint.

\n9. PRINCIPALS OBRES

Aloma , 1938 (revisada al 1969 )

La plaça del diamant , 1960

El carrer de les camèlies , 1966

Jardí vora el mar , 1967

La meva Cristina i altres contes, 1967

Mirall trencat ,1974

Semblava de seda i altres contes , 1978

Quanta, quanta guerra... , 1980

La mort i la primavera , novel·la pòstuma, 1986

\n10. ALOMA

Aloma planteja la història d'un amor desgraciat entre Aloma, una adolescent i Robert, un home ja madur parent seu. El fracàs de la relació, juntament amb un desgastat ambient familiar, obligaran a la protagonista a acarar el futur amb fermesa per l'amor al fill que ha de néixer. El relat, ordenat en vint capítols, té una estructura narrativa clàssica.usa el narrador omniscient i el monòleg interior.

\n11. MIRALL TRENCAT

Mirall trencat és una novel·la llarga, que narra la corba ascendent i declinant d'una família, que representen un temps i un país concret. El tema central de l'obra és la mort, tractat de manera simbòlica. És, també, la liquidació literària i mítica d'un període de Catalunya, vital i brillant trencat per la Guerra Civil. El temps no és lineal, sinó que queda fragmentat per nombroses reflexions, que giren sempre al voltant del pas del temps.

\n12.

Pel que fa als personatges cal dir que mantenen dues constants: la soledat i la desencisada concepció de l'existència humana; cal ressaltar la gran quantitat que n'apareixen a l'obra, tant de masculins com de femenins, i la seva extracció social benestant; els personatges principals seran dues dones: Teresa, representant del món dels adults i Maria del món dels infants. Alterna l'estil directe amb l'indirecte. La veu predominant és en tercera persona

\n13. LA PLAÇA DEL DIAMANT

La plaça del Diamant narra la història d'un procès de pèrdua i recuperació d'identitat. Natàlia, la protagonista, és una noia òrfena de mare, que treballa de dependenta en una pastisseria, que té un promès formal i que coneix Quimet, un altrenoi, en un ball de la Festa Major de Gràcia. La relació amb en Quimet, amb qui es casa al cap d'un any, capgira radicalment la seva vida, a més de sotmetre-la a un procés de submissió

\n14.

el primer esglaó del qual és la pèrdua d'identitat. Ja en el primer capítol, la noia deixa de ser Natàlia per esdevenir Colometa. Natàlia-Colometa és, en la primera part de la novel·la, una noia ingènua, bondadosa i passiva,

Aviat és mare de dos fills, entra en una progressiva espiral d'angoixes i opressions: ha de suportar les rareses de Quimet, ha de treballar fora de casa, no pot atendre correctamnt els fills i li toca viure uns moments històrics delicats.

\n15.

La més significativa d'aquestes opressions és la progressiva invasió de la pròpia llar per part dels coloms que cria el marit. I és en contra aquesta opressió que es rebel·la Colometa el dia que inicia el camí cap a la maduresa aprèn a dir que no. I el primer que fa es desfer-se progressivament dels coloms. El personatge ha madurat i ha pres una decisió: es revolta contra allò que considera injust i inicia un llarg camí de recuperació cap a la pròpia identitat. L'acció contra els coloms és una rebel·lia contra el marit perquè els coloms són d'en Quimet.

\n16.

Quimet es converteix en un milicià primerenc que és destinat, més tard, al front d'Aragó, on mor. La mort del marit, la immensa desolació de la postguerra, la gana i la misèria que passen els seus fills l'aboquen a pensar en un suïcidi col·lectiu -ella i els dos fills- com a única alternativa. Sortosament el projecte no tira endavant perquè l'adroguer que li ven salfumant obre una porta a l'esperança en oferir-li una feina i, mesos més tard, la possibilitat de fer la vida amb un nou matrimoni.

\n17.

Antoni, l'adroguer, és mutiliat delmig per la guerra, fet que estalviarà a la protagonista el trauma de les relacions sexuals. Per un altre costat, és mateix adroguer qui comença a restituir la identitat perduda adreçant-se-li pel seu no.

\n18.

Aloma adaptada a teatre:

http://www.youtube.com/watch?v=nlVguZf2LAU&feature=fvsr

\n19. BIBLIOGRAFIA

http://es.wikipedia.org/wiki/Merc%C3%A8_Rodoreda (14-5-2009)

http://www.epdlp.com/escritor.php?id=2221 (14-5-2009)

http://www.xtec.cat/~jducros/Merce%20Rodoreda.html (15-5-2009)

http://es.wikipedia.org/wiki/Merc%C3%A8_Rodoreda#Enlaces_externos (16-5-2009)

http://www.youtube.com (16-5-2009)

\n20.

Jaime Muñoz Martín

i

Ana Belén Rodríguez López

\nMercè Rodoreda. Biografia\nMercè Rodoreda. Obra narrativa, pintura, biografia\nMercè Rodoreda i LLibres


Els spas dels hotels de Barcelona creen un lobby per salvar el sector\nEls massatges són un dels principals reclams dels spas en hotels / Mayan Luxury Group\nEls centres de benestar afirmen que s'han sentit desprotegits i demanen més diàleg a l'administració\nEl coronavirus ha posat contra les cordes molts sectors econòmics. Els spas de Barcelona, sobretot aquells ubicats dins d’hotels, afirmen que han quedat desemparats. A més, assenyalen que els protocols dirigits al seu sector han trigat molt a arribar i això els ha obligat actuar per iniciativa pròpia. S’han organitzat per tenir veu única i han creat un lobby propi: Spa Barcelona Connect. Ara demanen diàleg amb el Govern per la supervivència del sector.\nSpa Barcelona Connect agrupa trenta centres de benestar de Barcelona ubicats dins d’establiments hotelers. El seu artífex és Manuel de la Garza, fundador i CEO del grup Mayan Luxury, una cadena de spas de luxe situats als hotels Claris, Palace, Cotton House, Suites Avenue i Reinassance. Amb el suport de, recolzat per la Meritxell Lorca, fundadora i CEO de l’agència BSpa Consulting, va iniciar a l’abril aquesta iniciativa per unir tots els centres de benestar de la ciutat.\n“Volíem tenir una veu única per ser més forts davant la situació que estàvem vivint i vam decidir unir-nos per trobar solucions conjuntes”, explica De la Garza al TOT Barcelona. “El primer que vam fer va ser concretar una reunió virtual amb tots els centres interessats i vam crear un protocol específic basant-nos en les recomanacions de l’OMS i l’associació ISPA (International Spa Association)”, explica.\nFoto d’arxiu de l’spa de l’hotel Claris / Mayan Luxury Group\nEl fundador de Spa Barcelona Connect afegeix que “la facturació dels spas s’ha reduït més d’un 50% però encara és aviat per xifrar les pèrdues exactes, perquè la majoria de centres no han obert fins a mitjans de juliol”. A més, assegura que dos dels spa que coneix “ja han anunciat que traspassen els seus establiments”.\nRecaiguda per les noves restriccions\nJosé Calderón, propietari de l’Spa Signature, situat a l’hotel Yurbban Passage Hotel & Spa, ha vist caure en picat la tímida recuperació del seu negoci a causa de les mesures restrictives del passat 17 de juliol. “El turisme està mort i les reserves que havíem programat per als turistes que s’havien d’allotjar a l’hotel han estat cancel·lades; a més molts clients locals han posposat les seves cites”, afirma Calderón.\nJosé Calderón, propietari de l’Spa Signature / Mar Martínez Turallols\nL’Spa Signature també forma part del grup Spa Barcelona Connect i, a més de complir les normes del col·lectiu, com que està situat dins d’un hotel ha d’ajustar els seus serveis als protocols que el Govern ha creat per als allotjaments. Amb el pas dels mesos, el ministeri de Sanitat ha elaborat protocols més específics dirigits als centres de benestar i als salons de massatges. Tot i això, els professionals del sector afirmen que quan van començar a obrir estaven desemparats.\n“Per poder assegurar el benestar i la salut dels clients, hem reduït l’aforament perquè estiguin sols en tot moment, desinfectem totes les superfícies després de cada usuari, hem retirat els objectes decoratius, cada nit es canvia l’aigua i tots els estris que s’utilitzen s’esterilitzen o es llencen”, enumera José Calderon.\nZuleima Pacheco, gerent de l’Spa Ambrosia / Mar Martínez Turallols\nAquestes mesures també s’han aplicat a centres no adherits al lobby, com l’Spa Ambrosia situat al passatge de Domingo. “Totes les persones que entren s’han de prendre la temperatura i desinfectar-se les mans”, exposa la Zuleima Pacheco, gerent de l’establiment.\nLa por, la gran enemiga\nUn altre problema que se suma a la incertesa i la davallada econòmica és la desinformació de la ciutadania. “El principal problema és la por: nosaltres garantim la desinfecció de totes les nostres instal·lacions i volem que els clients puguin venir a relaxar-se, que és essencial en aquest moment d’incertesa i estrès, però tenen por”, reconeix De la Garza. “Aquesta por fa que no tinguem ni turistes ni clients locals, però haguem de seguir pagant factures”, explica Manuel de la Garza.\nEl col·lectiu Spa Barcelona Connect va sorgir abans de l’elaboració dels últims protocols que ha creat el Govern. Tot i que, en un principi, el grup va sorgir amb l’objectiu d’elaborar el seu propi protocol per assegurar la seguretat a les instal·lacions, Manuel de la Garza assegura que la iniciativa continua endavant per tal de crear campanyes de promoció i assegurar que la població gaudeixi dels centres de benestar abans que la crisi acabi amb molts d’ells.


El showcooking de Mingo Morilla - Activitats Fira ÀPAT 2018\nÉs un dels noms més representats del sector gastronòmic, Mingo Morilla propietari i xef del restaurant que agafa el seu nom: Restaurant Cal Mingo, vindrà a Fira ÀPAT 2018 a presentar un showcooking: Mil fulls de carabassa i foie en compota de taronja amarga.\nNo te’l perdis el pròxim diumenge a Fira ÀPAT. Descarrega’t les teves entrades professionals.\nMingo Morilla és un cuiner ortodox i gelós dels valors de la seva professió que es reconeix d’escola tradicional tot i que, al mateix temps, reivindica l’atreviment del gremi a l’hora de ser creatiu.\nFa trenta anys que està davant dels fogons i encara se li il·lumina la mirada quan parla d’una peça excepcional de “foie” que li acaba d’arribar o et convida amb un somriure a què tastis uns pèsols en cru recentment arrencats de la beina … Cuida el producte, especialment el de proximitat igual que cuida la seva cuina i estil.\nFerran Adrià el considerà no únicament com el seu millor amic, també com el seu primer referent de la cuina catalana.\nA més a més, també és el president del Gremi d’Hostaleria de Viladecans i membre del col·lectiu de Cuina CUBAT, del Baix Llobregat.\nDescobriu a Mingo Morilla i el seu restaurant.\nVine a aprendre d’un referent d’aquest cabal a Fira ÀPAT 2108. Descarrega’t les teves entrades professionals.\nTags: 2018, ACTIVITATS, fira àpat, Fira ÀPAT 2018, gastronomia, proximitat, Showcooking, xef


El senyor gerent: El senyor gerent contra la censura, el caciquisme i la caspa\nEl porquet 19 de febrer de 2011, a les 12:56\nTot junts per la nostra llengua i la nostra cultura\nLlesca 19 de febrer de 2011, a les 14:34\nJo estic de molt mala hòstia; vostès estan de mala hòstia? Estic de molt mala hòstia, però mala hòstia de la bona... mala hòstia... hòstia, hòstia, hòstia.\nRemitjó 19 de febrer de 2011, a les 16:33\nJo cada dia estic més desanimat...\nSi hui ix vostè al carrer i pregunta per aquest genocidi cultural serà difícil trobar algú que critique el cacic. El Camps guanyarà les eleccions encara que el condemnen. Pense que fins i tot podria guanyar mort.\nNeandertal Total 19 de febrer de 2011, a les 17:06\nmaria 19 de febrer de 2011, a les 18:32\nJo estic com la Llesca, d'una mala hóstia...pense que ja hi ha prou d'abusos i que ja ens toca eixir al carrer per obrir els ulls a tots aquells que els tenen tancats! Sembla increïble que la gent continue votant-lo com si no passara res! Bo, no ho vull pensar perquè em pose de més mala llet!!\nAnònim 20 de febrer de 2011, a les 12:06\nEl Camps ha dit que és el President amb més suports de tota la història. No té cap mena de vergonya. I té collons que des del govern valencià, preguntats que per què tancaven una TV en la llengua pròpia del país, contestessin (en castellà) que català i valencià són dues llengües diferents. Són uns bàrbars!\nSrta. Tiquismiquis 21 de febrer de 2011, a les 13:51\nAcceptem-ho, a valencia creuen que el valencià és un extrany dialecte del castellà. Si no, esperin que algún filòleg ja farà alguna teoria d'aquestes.


per Redacció - Fotografia: Mossos d'Esquadra divendres, 6 de març 2015 - 00:00h\nDos detinguts al carrer Boters de Lleida amb 35 embolcalls d'heroïna i cocaïna| Redacció - Fotografia: Mossos d'Esquadra\nEls Mossos d'Esquadra van detenir dimecres dos homes, de 50 i 34 anys d'edat, originaris de Guinea Bissau i veïns de Lleida, com a presumptes autor d'un delicte contra la salut pública. Els agents van intervenir 35 embolcalls d'heroïna i cocaïna.\nLes detencions són resultat d'una investigació oberta a finals de febrer després de tenir coneixement que dos homes es podien dedicar a la distribució de substàncies estupefaents per les rodalies del carrer Boters de Lleida.\nDimecres passat es va muntar un dispositiu de control que va permetre comprovar la venda de substàncies estupefaents per part dels dos homes. Concretament, els agents van observar que mentre un d'ells feia la venda final de la droga, l'altre realitzava tasques de vigilància i a més, s'encarregava de guardar més droga.\nLa investigació va concloure el mateix dimecres amb la detenció dels dos homes com a presumptes autors d'un delicte contra la salut pública. Els agents els van escorcollar i van localitzar 35 embolcalls d'heroïna i un de cocaïna preparats per a la seva imminent venda.\nEls detinguts, un d'ells amb antecedents per fets similars, passaran aquest divendres a disposició judicial davant del jutjat d'instrucció en funcions de guàrdia de Lleida.


Barcelona una bona ciutat per obrir la teva start-up Barcelona ha entrat per primer cop en la classificació Global Startup Ecosystem com una de les 30 millors ciutats del món per a “start-ups”. La capital catalana és en el lloc 26, juntament amb Atlanta, Dublín, Miami i Munic.\nHome » Z-Sin-categoría-definida»Barcelona una bona ciutat per obrir la teva start-up Barcelona ha entrat per primer cop en la classificació Global Startup Ecosystem com una de les 30 millors ciutats del món per a “start-ups”. La capital catalana és en el lloc 26, juntament amb Atlanta, Dublín, Miami i Munic.\nBarcelona una bona ciutat per obrir la teva start-up Barcelona ha entrat per primer cop en la classificació Global Startup Ecosystem com una de les 30 millors ciutats del món per a “start-ups”. La capital catalana és en el lloc 26, juntament amb Atlanta, Dublín, Miami i Munic.\nBARCELONADOT apuesta por la creación diaria de contenidos propios\n16, 18, 23, 25 i 30 de setembre i 2, 7 i 9 d’octubre – Curs de Formació: ATENCIÓ AL CLIENT


Gairebé la meitat dels suïcidis es podrien evitar amb intel·ligència artificial\nSALUT INTEL·LIGÈNCIA ARTIFICIAL\nActualitzada 03/06/2021 a les 12:53\nL'anàlisi amb tècniques d'IA de les dades mèdiques dels pacientspermetrien detectar casos de risc\n© Personal sanitari de l'Hospital Parc Taulí de Sabadell.\nUn estudi realitzat per l'Hospital Parc Taulí de Sabadell ha detectat que el 46% de les persones que es treuen la vida contacten prèviament amb l'assistència sanitària primària.\nDe les 2.109 persones analitzades entre el 2010 i el 2015 a la demarcació de Barcelona, el 33% van morir durant la setmana següent i el 58,5% al cap d'un mes.\nSegons el treball, que ha estat publicat a la revista Archives of Suicide Reasearch, les dades mèdiques d'aquestes persones, mitjançant tècniques d'Intel·ligència Artificial, permetrien fer una detecció i gestió més eficient dels casos d'alt risc i, d'aquesta manera, evitar moltes morts localitzant i ajudant aquestes persones.\nL'estudi de l'Hospital Parc Taulí confirma aquesta tendència i rebel·la que moltes de les persones que es van treure la vida a Barcelona havien fet un ús freqüent dels serveis de salut d'atenció primària, havien estat derivats a especialistes en salut mental o havien estat de baixa laboral durant l'any anterior.\nEls factors de risc que s'associen a un augment del perill de mort per suïcidi són tan diversos com autolesions, intents anteriors, trastorns psiquiàtrics diagnosticats, ús indegut de substàncies, antecedents familiars, altres patologies, ingrés hospitalari recent, dolor crònic, pèrdua laboral o econòmica, entre d'altres.\nEn aquest entorn, el doctor Marc Fradera afirma que les observacions que han fet confirmen que sovint els pacients suïcides es posen en contacte amb el sistema sanitari d'atenció primària, però no són detectats com un alt risc de suïcidi o no es gestionen eficaçment per a la prevenció. És per això que disposar de registres mèdics electrònics amb les dades sobre molts factors de risc suposaria una oportunitat d'intervenció clínica amb les eines adequades.


El restaurador Isidre Gironès presenta les IV Jornades Gastronòmiques del Corder de la Terra Alta - marfanta.com\nGANDESA (Terra Alta).- El restaurador terraltí Isidre Gironès, propietari del prestigiós Restaurant Ca l'Isidre, de Barcelona, ha presidit aquest dijous a la tarda l'acte de presentació de la quarta edició de les Jornades Gastronòmiques del Corder de la Terra Alta, a la Sala de Premses del Celler Cooperatiu de Gandesa, amb la presència d'un centenar de persones. L'acte l'ha encetat el president de la cooperativa gandesana, Salvador Manyà, i ha comptat també amb el parlament del president del Consell Comarcal de la Terra Alta, Carles Luz.\nEn el seu discurs, Isidre Gironès ha explicat les característiques de la carn de corder de la comarca i la importància que té per a la restauració la qualitat de la matèria primera. Gironès ha destacat la seua vinculació amb la Terra Alta i ha lloat l'esforç que efectuen els 19 restaurants participants a les Jornades en l'actual context de crisi econòmica, per oferir uns menús de gran qualitat a uns preus ajustats. També s'ha referit a les bondats del vi de la Terra Alta, el qual considera com un dels millors del món, especialment l'elaborat amb la varietat garnatxa.\nUn cop efectuats els parlaments, s'ha fet la foto de família dels organitzadors de les Jornades Gastronòmiques i els propietaris dels restaurants participants. Seguidament, s'ha servit un aperitiu de punxades (tapes) elaborades pels restauradors presents, amanides amb oli Terraltí, de la DOP Terra Alta. Cinc cellers de la DO Terra Alta han ofert degustacions dels seus vins a tots els assistents.\nIsidre Gironès, amb 58 anys d'experiència en el món de la restauració, va nàixer al municipi de Batea, concretament al poble d'Algars, si bé els seus pares eren de la Fatarella. Posteriorment es va traslladar a viure amb la seva família a residir al municipi de Benissanet, a la Ribera d'Ebre. L'any 1970 va fundar amb la seua esposa, Monserrat Salvó, el Restaurant Ca l'Isidre, al carrer de les Flors de Barcelona, a prop de l'avinguda Paral·lel. L'establiment aviat va esdevenir un referent gastronòmic de la capital catalana i per les seues taules han passat tot tipus de personatges del món de l'espectacle, empresaris, polítics... Entre els seus clients il·lustres, cal destacar els reis d'Espanya, els quals el 14 de maig de 1986, en visita oficial a Catalunya, van celebrar a Ca l'Isidre el seu 23è aniversari de noces.\nEl Consell Comarcal de la Terra Alta, amb la col·laboració de l'Associació d'Empresaris d'Hostaleria de la comarca, els consell reguladors de la DO Terra Alta i la DOP Oli de la Terra Alta, i amb la col·laboració del Patronat de Turisme de la Diputació de Tarragona han preparat plegats per a aquest any 2012, des del 20 d'octubre al 25 de novembre, la celebració d'aquestes IV Jornades Gastronòmiques del Corder de la Terra Alta.\nEn aquesta edició s'hi han sumat un total de 19 restaurants de la comarca, els quals oferiran als seus clients uns menús especials on la base del plat principal serà la carn de corder i d'altres productes agroalimentaris de qualitat produïts a la Terra Alta, com ara el vi i l'oli, tots dos emparats per les respectives denominacions d'origen. Amb el menú podem degustar l'oli emparat per la DOP. Les persones que facin un menú de corder rebran d'obsequi un imant de nevera especialment dissenyat per a l'ocasió.\nLa principal novetat d'enguany és la participació de 10 establiments d'allotjament a les Jornades del Corder, els quals oferiran una rebaixa del 15% en el preu de les pernoctacions d'aquelles persones que acreditin haver consumit un menú en algun dels 19 restaurants que secunden aquesta iniciativa gastronòmica. Tot plegat contribuirà a consolidar i engrandir una activitat que any rere any aconsegueix més ressò i participació entre els veïns de la comarca, de les comarques veïnes i dels visitants en general.\nPer promocionar les Jornades i per informar els clients, s'ha editat una guia de 32 pàgines on es fa l'explicació de cadascun dels menús, dels restaurants i dels establiments d'allotjament, del preu dels àpats, etc. La publicació es complementa amb informació turística sintètica referida a les característiques de la cuina del corder, la Ruta de l'Oli i l'oferta enoturística de la Terra Alta, amb la qual cosa es vol animar els comensals a arrodonir l'àpat amb una visita a algun municipi o indret característic de la contrada.\nPunxades a la Festa del Vi de Gandesa\nD'altra banda, dins del marc d'aquestes IV Jornades, i continuant una iniciativa engegada l'any passat, s'ha volgut tenir en compte la tradició gastronòmica terraltina de les punxades: el petit aperitiu a base d'elements gastronòmics diversos (truita, embotits, salaons...) que hom fa a mitja tarda tot fent petar la xerrada al voltant d'una copa de vi o d'alguna beguda refrescant. Durant la Festa del Vi que se celebrarà a Gandesa del 2 al 4 de novembre es podran degustar diferents elaboracions i varietats de punxades presentades per alguns dels restaurants participants a les IV Jornades Gastronòmiques del Corder. El muntatge de l'estand de les punxades anirà a càrrec de l'empresa Masba Events Terra Alta.\nImatge: Consell Comarcal de la Terra Alta


RECÉS 4t ESO\nEls alumnes de 4t ESO estan tenint des del 31 de gener fins al 2 de febrer uns dies molt especials. Estan fent una parada en el camí per a pensar sobre la seua vida i per a construir el futur d’una manera diferent.\nAquesta setmana els alumnes de 5 anys han començat una nova activitat per tal de fomentar la lectura: els Padrins de Lectura.\nEls alumnes de 1r d’ESO. s’han oferit, com cada any, voluntaris per acompanyar als nostres alumnes en aquesta activitat.\nQUATRE GERMANETES, CAROLINA FLINTA\nEls alumnes de Primer de Primària, dins el seu Projecte Quatre Germanetes, han treballat el quadre de l’artista argentina Carolina Flinta que representa un arbre que passa per les quatre estacions. Una família ha pogut contactar amb ella mitjançant les xarxes socials, i ens ha enviat una carta. Ens ha encantat!\nUn any més, els alumnes, mestres i familiars celebrem el Dia Escolar de la No Violència i de la Pau.\nEstem convençuts de que és possible fer un món millor...\nAPRENEM ANGLÈS AMB DIVERSIÓ\nEls alumnes de primer de primària estan aprenent noves paraules. Els adjectius han sigut els protagonistes per a descriure’ns a nosaltres mateix.\nLes mestres d’anglès han preparat una dinàmica on els...\nDivendres 19 de gener, els nostres alumnes de Secundària i Batxillerat van realitzar els ja coneguts Mock Exams per a la preparació dels exàmens de Cambridge. Amb aquestes proves, poden tenir una orientació sobre el nivell en què es troben i així després poder presentar-se a les proves reals\nAUXILIARS LINGÜÍSTICS EN ANGLÉS\nAquest mes de gener i part de febrer tenim amb nosaltres a una professora nativa d'Anglés i dos Professors en pràctiques amb els quals els alumnes estan treballant la matèria del currículum de l'assignatura d'Anglés utilitzant majoritàriament la llengua anglesa i treballant amb diverses\nREPRESENTACIÓ TEATRAL DE 'LA VIDA ES SUEÑO'\nEl passat dilluns 22 de gener els alumnes de 3r. de la ESO i de 1r. de Batxillerat, acompanyats pels professors de Llengua castellana i les tutores, van assistir a la representació teatral de La vida es sueño de Pedro Calderón de la Barca al Museu Faller de Gandia.\nVISITA UPV-CAMPUS D’ ALCOI\nEl dilluns 22 de gener, els alumnes de 2n de batxillerat de l’ Escola Pia reberen la visita de Vicent Tomàs, representant de la Universitat Politècnica de València, campus d’ Alcoi, qui els va informar sobre els diferents graus que el campus imparteix. Els alumnes també pogueren veure les diferents\nNº Visites: 9045483


A cop de foc...: Dignitat\ndeomises 7 de juny de 2013, a les 7:54\nUn poema que canta a aquest temps que porta la degradació de la ment (i de la memòria), junt amb la del cos. I, com sempre, els versos curts que queden tallats i fan que la seva lectura sigui accelerada i neguitosa, seguint el to del discurs.\nI aquest imperatiu desesperat però que vol deixar una resquícia a l'esperança. Malgrat tot... El temps és inexorable, ho sabem, però... per què no ens permetrà acomiadar-nos de tot el que coneixem, i reconeixem?\nBon poema, Mariola, poetessa\nUnknown 7 de juny de 2013, a les 10:27\nCom si l'haguessis escrit ... Mantindre la dignitat davant el pas d'un temps que no controlem i que ens fa vulnerables. Desesperada i esperançada la súplica ... per la imprevisibilitat i el desig que el temps s'aturi en el moment (sigui) just.\nGràcies a tu Deomises.\nPoetes imparables del XXI 8 de juny de 2013, a les 5:17\nI encara sort\nprou lluny, Mariola...\nUnknown 8 de juny de 2013, a les 5:39\nMolt cert, cada dia bo és trobat i si a més tenim la sort de coincidir amb persones que fan el xicotet immesurable, encara millor.\nAprofito per donar-te les gràcies per tota la informació que des de la pàgina ens apropes ... ho valoro moltíssim, no sé com ho fas :-) , però gràcies!\nMayte Caballé 8 de juny de 2013, a les 6:34\nTinc el mateix sentir, i voldria acabar el meu camí, podent raonar i decidint per mi mateixa, encara que tingués que marxar abans, per poder aconseguir-ho ... parar aquest temps ..... com? ... no hi ha res més cert el temps no para ... tan sols sembla aturar-se en alguna llacuna oculta de la ment ... l'última persona que va marxar del meu costat .... tenia aquest temps parat en la seva llacuna. .. i va ser molt dur veure com la seva raó s'havia perdut, si com diu Joan Orti, pensem en el terrible Alzeimer com un d'aquests mecanismes que deté l'enteniment i la nostra raó ... llavors si,jo et copio....i li parlo al temps...\nsabent qui sóc....\nUnknown 10 de juny de 2013, a les 0:18\nÉs el que tots desitgem ...\nSi pogués triar, també preferiria una promptitud digna a un penar meu o dels altres ... El no poder decidir com morir ha d'ajudar ha triar com viure ... sempre hi ha un marge de decisió per petit que sigui i aquest, cal defensar-lo.\nJordi Dorca 8 de juny de 2013, a les 8:14\nAtura't en mi!\nUnknown 10 de juny de 2013, a les 0:19\nDóna’m una treva...\nUnknown 10 de juny de 2013, a les 4:31\nHe passat per aquesta casa teua... i ja no tinc paraules... han estat totes teues, totes...\nUnknown 10 de juny de 2013, a les 7:33\nJa has dit molt ... sempre ets benvingut a aquesta, la meva casa ...la de tots vosaltres.\nUnknown 11 de juny de 2013, a les 10:06\n"En este mundo de emergencias rutinarias es indispensable recordarlo. A pesar de que el reloj consuma nuestras horas y el tedio congele nuestros sueños. O por eso. Memento vivere."\nUnknown 11 de juny de 2013, a les 13:21\nContinuamos el intercambio Jose Miguel... me parece perfecto!\nme recuerde al que soy ahora".\nAnònim 14 d’agost de 2013, a les 10:10\nQui bé descrius el desig del esser humá a tindre una vida i una mort digna . Morint vivint plenament. Fantástic com sempre. Besets\nUnknown 15 d’agost de 2013, a les 2:02\nMoltes gràcies ... si, és un tema que tinc molt present.\nVivim sabent que morirem...


Ràdio Arenys on vas?\nEnviat per @oriolferran el Dm, 06/03/2007 - 11:24\nEl web de Ràdio Arenys publica la notícia de la mort d'una persona a la platja de la Musclera ("Troben un transvestit mort i nu a la platja de la Musclera"). El tractament de la notícia es irrespectuós cap a la persona i incompleix diversos punts del codi deontològic respecte a l'intimitat de les persones o el tractament d'informacions innecessàries o discriminatòries. M'atreveixo a recomanar que es revisi el text.\nCodi deontològic del CPC\nLa situació de la Ràdio es preocupant des de tots els àmbits. En una altra notícia de la mateixa portada es diu que "Variacions a la programació d'avui dimarts 6 de Març" i s'explica que l'emissora emetrà música de 11 a 13 h perque hi ha una baixa laboral i no ha pogut fer-se una contractació: "La manca d'agilitat administrativa per la contractació d'un productor i la baixa temporal d'un treballador han motivat aquesta variació en la programació".\nHo sento, segur que no és "políticament correcte" però veig el pressupost de l'emissora i com s'administra i gestiona i m'indigno.\n* he enviat aquest apunt a través de la llista de correu d'arenyautes, però si hi teniu cap comentari també el podeu fer aqui.\n** Com indiquen alguns comentaris, la notícia s'ha corregit amb celeritat. Malgrat això n'hi ha prou en dir que s'està fent l'autòpsia i no cal fer hipotesis sobre els possibles resultats del treball del forense. Gràcies.\nEnviat per Montserrat Calopa i Rodríguez el Dm, 06/03/2007 - 12:24\nHan canviat el text de la notícia...diria que amb una certa celeritat!!!\nMés de canvis\nEnviat per isabel el Dm, 06/03/2007 - 12:33\nCal valorar el canvi i la celeritat tenint en compte la manca de personal que pateixen i que els obliga a oferir seleccions musicals.\nMercè Castellvi, Home, jo\nEnviat per merce el Dc, 07/03/2007 - 14:28\nHome, jo crec que no hi ha cap excusa, és a dir, i en primer lloc, el fet de que es trobi un cos nu, no indica res més que és una persona d'un sexe o d'un altre, més jove o més vell, apreciacions que en general, salten a la vista.\nEl fet que es digui que és el de un travesti, vol dir o bé que és conegut, o bé que s'han fet cometaris al peu del cos trobat; lluny de ser un bon periodista el que crec que s'ha fet és una xafarderia, en en qualsevol del casos , no hi fa cap falta el comentari de que sigui o no un travestit, aixó denota que no es té cap respecte per la persona.\nEn segón lloc, el que a ràdio arenys estiguin sota mínims, no és excusa perque la persona que faci la crónica de la notícia , estigui al cas del que és una falta de respecte i una imprudència. Abans de que vegi la llum una notícia, caldría que algú s'ho mirès, o és que" com que están sota mínims, tot s'hi val".......\nAu, va que s'ho facin mirar\nEs veu que són pocs, pero amb imaginació\nEnviat per Jekill and Hyde el Dij, 08/03/2007 - 16:58\nEs veu que son pocs, però amb imaginació, que els fa passar per damunt de la notícia.\nEra tan difícil el títol "Troben un cadaver nu a la platja de la Musclera"? Tot lo demes, es facilonament tenebrós. Segur que periodisticament poc, étic. Clar que depèn de quin tipus de periodisme.\nCrec que abans de qualificar determinades aparences, s'han de definir les dades visuals "asèptiques", edat, sexe. Tot lo demes són interpretacions poc respectuoses cap un ésser humpa que ha deixat d'existir.\nbon blog company, estem en\nEnviat per ÀNGEL PAGÈS el Dll, 12/03/2007 - 16:10\nbon blog company, estem en xarxa!\nhigh pitch mosquito ringtones\nEnviat per high pitch mosquito ringtones el Dc, 12/12/2007 - 11:27\nfree ringtone for samsung t mobile\nfree ringtone for cingular and t mobile\nfree real ringtone for t mobile\nfree ringtone for t mobile user\nfree t mobile gospel ringtone\nfree t mobile music ringtones\nEnviat per Calopa el Dc, 12/12/2007 - 12:03\n...tots els missatges, que semblen virus, es dirigeixen cap aquest apunt del blog?\nés molt curiós!\nEnviat per admin el Ds, 15/12/2007 - 22:34\ntens tota la raó, és ben curiós que aquest apunt sigui el focus sobre el que actua aquest 'robot spammer'. Realment li té una predilecció que no té més sentit quie pensar que ho fa a partir d'una rutina. El mateix robot ha entrat a altres apunts i ha aconseguit resoldre el problema matemàtic... i amb insistència torna a aquesta punt (i jo li vaig esborrrant regularment els seus comentaris)\nDisculpa Josep que he esborrat el teu comentari convençut que esborrava el 'mosquito ringtones'....\nl'Admin, el seu segur servidor/servidora\n+ 1500 visites\nEnviat per admin el Ds, 15/12/2007 - 22:40\nL'Oriol pot estar content ja que la fal·lera del robot, i d'uns i altres per veure els missatges, fa que l'apunt ja tingui contabilitzades més de 1500 visites.\nMalgrat ser un apunt bastant visitat no s'acosta, ni de bon tros, als apunts sobre 'Rebelde' i 'RBD'... habitualment els més populars d'arenyautes.\nNode tancat (per evitar l'spamm)\nEnviat per admin el Dg, 20/01/2008 - 22:51\nSembla que hi ha un robot d'spamm que la té jugada amb aquest node. Per intentar tallar-li les ales eliminem l'opció de comentari a aquest node. Ja veurem que passa...


L'ETERNA DIVISIÓ DEL BARCELONISME\nL'assemblea de compromissaris ha fet esclatar la caixa dels trons. La decisió de demanar una acció de responsabilitat social a la Junta Directiva de Joan Laporta ha posat en un primeríssim primer pla el famòs fantasma de la divisió del barcelonisme. Hi ha qui creu que això farà molt de mal a l'entitat, donarà ales a la caverna mediàtica i és un acte de revenja cap a la figura de Joan Laporta. Evidentment no cal ser molt espavilat per veure que Sandro Rosell no li té cap mena de simpatia al seu predecessor al càrrec i que, sota el meu punt de vista, va oferir poca credibilitat quan en un gest de mala entesa elegància va votar en blanc. Si portes el tema fins allà has de ser conseqüent i votar a favor. Dit això, em preocupa aquesta onada de desagravi a Joan Laporta sota el pretext dels grans títols aconseguits. Crec que ningú no discuteix el gran palmarès aconseguit durant el seu mandat. Que ell és, sense discussió, el president de la millor etapa esportiva del nostre club. Però això no s'ha de confondre amb la seva gestió econòmica. Trobo molt greu que hi hagi una diferència de 90 milions d'euros entre el seu balanç i el presentat per la nova directiva. I encara més greu el gran nombre de despeses sense justificar, si és certa la informació de la nova auditoria, que reflecteixen uns excessos indignes en una època de crisi. Crec que no passa res perquè ara Joan Laporta tingui l'oportunitat de defensar-se i els comptes del club s'acabin aclarint. No hem d'oblidar que una línia de mala gestió i despeses incontrolades podien acabar abocant al club cap a l'abisme econòmic i l'horitzó de les indesitjades societats anònimes esportives. I de cara al futur, enviar el missatge que no per fer una brillant gestió esportiva s'hi val tot. Jo sóc el primer que vull que l'equip guanyi el màxim possible i s'inverteixin els beneficis a la gespa, però no en estovalles de luxe i jets privats pagant el soci.\nenviat per Xavi @ 11:14 a. m. 0 comentaris\nRESTAURANT GRESKA REVISIÓ\nÉs un dels restaurants anomenats bistronòmics de Barcelona que ja arrossega una bona fama des de fa uns anys. L'he visitat en varies ocasions i ara feia força temps que no hi anava. Divendres vam reservar per tornar a tastar la qualitat de la seva cuina. Tenen una carta curta, estructurada en apartats clàssics, tot i practicar una cuina creativa, com peixos, carns, arrossos i la curiositat dels menuts, una de les seves novetats respecte a altres locals semblants. D'entrada em vaig saltar l'ordre i com dels entrants no em convencia cap plat vaig optar per un arròs de bacallà. Acompanyat de julivert i pèsols era un plat aconseguit, tot i que reconec que no és la fòrmula que més m'agrada per combinar amb l'arròs. I de segon uns lletons amb mantega i llimona. Tendríssima la carn i una combinació poc habitual però encertada. Per postres un pastís de xocolata calenta que fregava el notable. Com a vi del sopar un descobriment precisament d'aquest local com va ser un Castro de Valtuille. Una proposta del Bierzo amb la mencia com a element únic de l'ampolla. Relació qualitat-preu excel.lent la d'aquest vi. La retrobada va ser agradable i el preu entorn als 40/45 euros correcte per la proposta d'aquest establiment que continua lluint al primer esglaó dels bistronòmics barcelonins.\nRestaurant Greska C/Provença 230 934516193\nenviat per Xavi @ 1:08 a. m. 0 comentaris\nRESTAURANT CASA PALOMA\nNou local a Barcelona que sembla haver debutat amb empenta. Alguna bona recomenació d'algun blogger i comentaris elogiosos de companys de feina em va portar a fer-hi una reserva. L'establiment ofereix una estètica que recupera elements ornamentístics de les tradicionals granjes ramaderes com a clar símbol de la passió per la carn que destila el local. L'ambient era de públic refinat clarament vinculat amb la zona on s'ubica el restaurant. Vam encetar la visita amb uns plats compartits. Unes anxoves del cantàbric, gustoses, diria que de qualitat notable. Una truitat de patates i botifarra, tendre, un pel líquida i també més que correcta. Un salmorejo cremòs que, malgrat que no és un plat que m'entusiasmi, va oferir un rendiment satisfactori. I unes patates amb salsa de vinagreta diria que discretes. Per continuar plats de carn individuals. En el meu cas un tartar de filet de vedella que entrava prou bé però sense aixecar passions. Per postres una mousse de xocolata que va resultar fluixa, amb massa gust a llet. Per beure un Ermita del Conde que pel preu que tenia, 17 euros, mantenia bé el tipus. Dos detalls a afegir importants. El servei molt deficient, amb cambrers despistats, que gairebé t'abandonen si no els crides. I encara més fort: després dels primers entrants ens diuen que s'havia acabat el pa normal i que només quedava pa amb tomaquet...per poc després tornar i dir que no n'hi havia ni d'aquest últim. Lamentable en un restaurant. El preu final va ser de 33 euros per cap, raonable pel menjar que ofereixen. Tot i que el regust final que ens va quedar va ser de certa decepció, amb una oferta gastronòmica que no aporta res de nou, ni tampoc cap element que apassioni o que cridi l'atenció. No crec que hi torni.\nRestaurant Casa Paloma C/Casanova 209 Telèf. 93200 82 96\nenviat per Xavi @ 10:00 a. m. 0 comentaris


El termini de lliurament per formalitzar les sol·licituds s'obre des del 12 de maig.\n1. Eficàcia de les intervencions infermeres en la salut de les persones, la família o comunitat, especialment en situacions de:\n2. Avaluació de l’eina de la Infermera virtual en relació amb la millora del desenvolupament professional de les infermeres o la millora de l’atenció als usuaris i la promoció i educació per a la salut.\n3. Creació, aplicació i avaluació de les Tecnologies de la Informació i la Comunicació en els àmbits de la docència, la pràctica clínica i la gestió infermera.\n4. Avaluació d’estratègies d’apoderament a persones en situació d’envelliment, fragilitat i cronicitat.\n5. Avaluació de la salut laboral, especialment aquelles intervencions o programes infermers dirigits a la promoció de la salut en el lloc de treball, riscos laborals i seguretat i benestar de les seves treballadores i treballadors.\n6. Creació, adaptació i validació d’instruments de mesura en els àmbits de la docència, la pràctica clínica i la gestió infermera.\n7. Explorar o teoritzar sobre les vivències experimentades per a les persones en diferents situacions de vida.\nPodran presentar projecte en qualitat d’investigador/a principal aquelles infermeres i infermers que es trobin al corrent de la seva col•legiació en el Col•legi Oficial d’Infermeres i Infermers de Barcelona (COIB) com a mínim al llarg del període d’estudi i estiguin vinculats a una entitat o institució sanitària, universitat i/o organismes de recerca públics o privats, així com organitzacions no governamentals, sense finalitat lucrativa.\nL’investigador/a principal haurà d’estar vinculat/da a l’organisme sol·licitant on es desenvoluparà el projecte almenys des de la data de la formulació de la sol·licitud fins la del seu atorgament.\nNo podran sol·licitar ajudes per a projectes de recerca com investigadors/es principals aquelles persones que durant les tres darreres convocatòries d’ajudes a projectes de recerca hagin obtingut finançament del COIB o de la Fundació Infermeria i Societat.\nEls/les sol·licitants d’ajudes en aquesta convocatòria no podran participar com a investigador/a principal en més d’un dels projectes que hi concorrin.\nL’equip investigador haurà d’estar format per un mínim del 75 % d’infermers/es.\nTots/es els/les infermers/es que formin part de l’equip investigador hauran d’estar col·legiades al COIB des del moment que es realitza la sol·licitud d’ajuda i com a mínim fins que finalitzi l’estudi.\nEls projectes, en el moment de presentar la documentació, hauran d’haver estat presentats o aprovats pel Comitè d'Ètica d'Investigació Clínica (CEIC) del centre on es desenvolupi l’estudi. A l’informe favorable del CEIC haurà de constar l’Investigador/a Principal (IP) com a responsable del projecte.\nEls projectes hauran de ser presentats a través de l’organisme executor del projecte, amb el vist-i-plau del seu representant legal, en el moment de presentar la documentació.\nAquesta iniciativa d'ajuda estarà dotada d'un pressupost total de 40.000€.\nLes sol·licituds es presentaran únicament de forma telemàtica a través de la següent direcció: http://bdrecerca.infermeriaisocietat.cat/sollicituds/form\no Document nº 1-Sol·licitud\no Document nº 2-Memòria\no Document nº 3-Justificació de l’ajuda i pressupost detallat\no Document nº 4-Informe presentat o aprovat pel Comitè d'Ètica d'Investigació Clínica (CEIC) del centre on es desenvoluparà l’estudi. En el cas de recerca doctoral, s’afegirà l’informe favorable del coordinador de doctorat del Departament en el qual s’està realitzant els estudis de 3er cicle.\nDocumentació projecte anònim (sense dades identificatives de centres ni investigadors):\no Document nº 1-Sol·licitud anònim\no Document nº 2-Memòria anònim\no Document nº 3-Justificació de l’ajuda i pressupost detallat anònim\n Document nº 5-Currículum Vitae de tots els membres investigadors: format Currículum Vitae Abreujat (CVA) de la Fundación Española para la Ciencia y la Tecnologia (FECYT).\nUna vegada complimentat i enviat el formulari (veure Manual de Sol·licitud d’ajudes per l’investigador), la mateixa plataforma us enviarà un correu electrònic amb el nom d’usuari i contrasenya per tal d’accedir a la plataforma i gestionar el vostre projecte. El nom d’usuari serà la nomenclatura que s’utilitzarà per identificar cada projecte.